**Daikin Europe представя своето най-ефективно**

**цялостно решение за домашно отопление и гореща вода**

**Daikin Europe представя своето най-компактно цялостно решение: новият нискотемпературен (LT) моноблок Daikin Altherma, който обещава изключителна ефективност и надеждност със значително по-ниски експлоатационни разходи.**

Новият нискотемпературен моноблок Daikin Altherma вече е с 16% по-лек и 17% по-малък, което изисква значително по-малко кабели, а благодарение на новите си функции за защита при сурови климатични условия е най-компактното и енергийно-ефективно термопомпено решение на пазара днес.

Моноблокът се предлага с капацитет от 5 kW и 7kW и осигурява температури на потока до 55°C с водещ на пазара коефициент на преобразуване на енергията (COP) от близо 5 (при A7/W35) - най-високата енергийната ефективност при системите от този вид. Новата моноблок система предлага почти равномерен капацитет при всякакви условия и има увеличен диапазон на модулиране, който много ефективно може да отговори на широк спектър от изисквания за отопление, благодарение на което може да работи при частично натоварване през по-голямата част от годината.

**Цялостно решение**

Перфектната опция за термопомпа за монтажници, които нямат голям опит с монтажа на термопомпи, новият нискотемпературен моноблок Daikin Altherma не изисква обработка на хладилния агент и работи иновативно. Тъй като съдържа напълно запечатан хладилен кръг и изисква само водни връзки, новият нискотемпературен моноблок Daikin Altherma може да бъде монтиран от всеки монтажник на отоплителни системи, без необходимост от специални квалификации за флуорирани парникови газове.

Само с едно външно тяло, съдържащо всички ключови хидравлични компоненти и опростени кабели, новият моноблок със сигурност ще бъде популярен както сред начинаещите, така и сред опитните монтажници на термопомпи. Той намалява риска от грешки, опростява ценообразуването на проекта и няма скрити екстри като отделни разширителни съдове или изолационни вентили, които биха могли да увеличат разходите за монтаж.

**Постоянна ефективност**

В сравнение с предишния модел, системата вече предлага по-голям капацитет при по-ниски външни температури, като има по-малко от 10% спад в капацитета за отопление при -2°C, която подпомага правилния избор на термопомпа. С функциите си за защита при сурови климатични условия, обещаващи надеждна работа, и капацитет при температури до -25°C, новият моноблок осигурява постоянно отопление и гореща вода за домакинствата през цялата година и намалява риска от повиквания за поддръжка при студено време.

**Дизайн за икономия на пространство**

Компактният дизайн (вис. 735 х шир. 1.085 х дълж. 360mm) на нискотемпературния моноблок Daikin Altherma е разработен, за да отговори на нуждите на по-малки сгради и места, където пространството е ограничено. Малък и лек (85 kg) за лесно боравене, новият нискотемпературен моноблок Daikin Altherma предлага още по-голяма свобода при монтажа и може да се монтира почти навсякъде, под первазите на прозорци и в най-малките градини. Системата предлага икономично решение за новопостроени сгради без влияние върху интериорното оформление, а също е подходяща за модернизация на съществуващи домове с по-висока загуба на топлина, като предлага ефективно решение за замяна, предоставящо ниски експлоатационни разходи за наематели и частни домакинства.

**Допълнителна свобода и спокойствие**

Новата модерна конструкция на корпуса и бялото покритие ще се харесат на собствениците на жилища, а нагревателят по избор предоставя допълнително спокойствие за клиентите, като осигурява непрекъсната работа по всяко време. Системата се предлага с нов и лесен за използване контролер с обикновен текст и подсветка.

Новият допълнителен опростен контролер за домакинството за регулиране на стайната температура и повторно загряване на гореща вода е специално предназначен за приложения за социални жилища, понеже изисква минимални инструкции за потребителя, което прави системата по-лесна за използване с по-малко повиквания на монтажника.

**Нискотемпературният моноблок Daikin Altherma - интелигентният избор**

С представянето на новия нискотемпературен моноблок Daikin Altherma, Daikin продължава да е лидер по отношение на ефективността и иновативния дизайн, за да отговори на нуждите на частни предприемачи, доставчици на социални жилища и монтажници - всичко в едно.

[**www.daikin.bg**](http://www.daikin.bg/)

>Край

**За Daikin Europe N.V.**

Daikin Europe N.V. е изцяло притежавано дъщерно дружество на Daikin Industries Limited и е водещ европейски производител на климатици, системи за отопление и хладилно оборудване, с около 5.500 служители в цяла Европа и основни производствени мощности, базирани в Белгия, Чехия, Германия, Италия, Турция и Великобритания.

В световен мащаб Daikin е известна с новаторския си подход към разработването на продуктите и с ненадминатото качество и гъвкавост на интегрираните си решения. С повече от 90 години опит в проектирането и производството на технологии за отопление и охлаждане, Daikin е пазарен лидер в термопомпените технологии.